Den canadiske medaljen for fredsbevarende tjeneste

Den canadiske medaljen for fredsbevarende tjeneste (engelsk: Canadian Peacekeeping Service Medal, fransk: Médaille canadienne du maintien de la paix) er en canadisk medalje innstiftet i 1988 til påskjønnelse av deltagelse i FNs fredsbevarende styrker. Medaljen ble bestemt innført i forbindelse med at FNs fredsbevarende styrker i 1988 ble tildelt Nobels fredspris, men ble ikke satt i produksjon. I 1996 vedtok Canadas parlament at medaljen skulle deles ut.Christopher McCreery: The Canadian Honours System, Toronto: Dundurn Press, 2005s, s. 181–183. Den tildeles også for deltagelse i annen fredsbevarende tjeneste enn den som direkte utføres av FN-styrker. 

Utforming
Den canadiske medaljen for fredsbevarende tjeneste er i sølvfarget metall og er 36 mm i diameter. På avers har den tre FN-soldater, et motiv som er hentet fra Fredsbevaringsmonumentet i Ottawa. En due i flukt finnes over soldatene, som er flankert av lønneblad på hver side ved medaljekanten. Langs kanten står innskriften «PEACEKEEPING» i en bue øverst og «SERVICE DE LA PAIX» i en bue nederst. På reversen finnes et lønneblad med dronning Elisabeth IIs monogram. Motivet omgis av laurbærkvister. Nederst langs kanten står innskriften «CANADA».Canadian Peacekeeping Service Medal (CPSM), National Defence and the Canadian Forces.

Medaljen har et rektangulært oppheng som medaljebåndet løper gjennom. Opphenget har et lønneblad, motivet fra Canadas flagg. Medaljebåndet har en bred lys blå midtstripe flankert av striper i hvitt. Lyst blått er hovedfargen i FNs flagg og gjenfinnes i medaljebåndene for FN-medaljen. Utenfor dette er det striper i rødt og grønt. Hvitt symboliserer fred og grønt tjeneste. Rødt og hvitt er Canadas farger siden 1921.

Bruce W. Beatty har utformet medaljen.

Tildeling
Den canadiske medaljen for fredsbevarende tjeneste tildeles for 30 dagers tjeneste. Også tjeneste i andre FN-innsatser enn FN-styrker, politioperasjoner og operasjoner ledet av andre internasjonale organisasjoner som NATO, Organisasjonen for sikkerhet og samarbeid i Europa, Organisasjonen av amerikanske stater, International Commission for Supervision and Control i Indokina, Multinational Force and Observers i Midtøsten, European Community Monitor Mission i det tidligere Jugoslavia, Den høye representant for Bosnia-Hercegovina, INTERFET i Øst-Timor og ulike andre observatørgrupper.Canadian Peacekeeping Service Medal. Eligible Service, National Defence and the Canadian Forces. Deltagelse i Koreakrigen, Gulfkrigen, ISAF i Afghanistan og flere NATO-operasjoner kvalifiserer ikke til medaljen.Canadian Peacekeeping Service Medal. Non-Eligible Service, National Defence and the Canadian Forces. Medaljen kan tildeles posthumt og overlates da til nærmeste pårørende.«Canadian Peacekeeping Service Medal», Salute!, vinterutgaven 2002.

Omkring  canadiere kvalifiserer til medaljen og inntil juni 2010 var den utdelt til  mottagere.

Referanser

Kategori:Canadiske militære utmerkelser
Kategori:Utmerkelser etablert i 1988